text: pekannød
  
  publiceret: 2022-12-14 13:55:33+01:00
  Pekannød er en spiselig frugt, der stammer fra USA. Den hører til valnødfamilien (Juglandaceae) og ligner også en valnød, som den er tæt beslægtet med.
  Pekan er et træ, der kan blive op til 50 m højt. Selve frugten er en stenfrugt, der har et fast brunt yderlag. Stenen (nødden) er hel, ægformet og rynket.
  Pekan er et vigtigt, traditionelt frugttræ i USA, og det dyrkes efterhånden også flere steder i verden, bl.a. i Rusland og Kasakhstan.
  Man kan købe træet i Danmark, men der er ikke enighed om, hvorvidt nødderne kan blive modne.
  Pekannødder spises og bruges på samme måde som valnødder, bl.a. i den traditionelle, amerikanske pecan pie.